|  |  |  |  |  |
| --- | --- | --- | --- | --- |
| Številka: | 43001-27/2021-03 |  | oznaka naročila: | A-68/21 G |
| Datum: | 15.04.2021 |  | MFERAC: | 2431-21-000208/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Ureditev G2-112/1255 Prevalje - Ravne z umestitvijo kolesarske steze in hodnikov za pešce, od km 2+860 do km 4+400** |

**JN001841/2021-B01 - A-68/21; datum objave: 26.03.2021**

**Datum prejema: 15.04.2021   14:39**

**Vprašanje:**

Ali je pri izvedbi del razpisanega JN upoštevana sočasnost izvedbe del z izgradnjo mešanega kanalizacijskega sistema?  
  
Ali predvidene zapore ceste omogočajo sočasnost izvedbe obeh projektov? Izgradnja kanalizacije se bo pričela izvajati pri rondoju pred Sparom.  
  
Glede na predvideno časovnico izvedbe del (360 dni) sprašujemo kako je poskrbljeno za vzdrževanje cestišč med gradnjo? Ali bo 5x močenje cestišča, ki je predvideno ustrezno? Kaj pa krpanje cestišča - dobava in vgradnja tampona ter utrjevanje oz. začasno asfaltiranje cestišča?

**Odgovor:**

Da, pri izvedbi del razpisanega predmeta javnega naročila je znotraj trase predvidene rekonstrukcije odseka ceste predvidena sočasnost izgradnje kanalizacijskega sistema, kjer je investitor Občina Prevalje.

Tekom izvedbe del je izvajalec dolžan organizirati gradbišče ter dela izvajati na način, ki ne bo povzročal prekomernega onesnaženja okolja s prašnimi delci, med ostalim je predvideno tudi močenje makadamskega vozišča najmanj 5x dnevno ter redno čiščenje asfaltiranih površin v vplivnem območju gradbišča. V primeru evidentnih poškodb vozišča okoliških cest izrecno iz razloga prekomernih obremenitev ali drugih razlogov izvajanja del na gradbišču, ki je predmet javnega naročila, bo izvajalec dolžan te poškodbe sanirati na lastne stroške.